‘‘பெண் போலீஸ் அதிகாரிகளின் வாட்ஸ் அப் குரூப் என்னாச்சு...’’ என்றார் பீட்டர் மாமா. ‘‘பெண் போலீஸ் அதிகாரிகள், ஜாலி ஓ ஜாலி என்ற பெயரில் ஒரு வாட்ஸ் அப் குரூப் வைச்சிருந்தாங்க... அந்த குரூப்பில் நடந்த ஆலோசனை பற்றி இதே பகுதியில ஒரு செய்தி வந்தது தெரியுமில்ல... இதப்பார்த்த உடனே, பதட்டமான ஒரு அதிகாரி, இந்த தகவலை சொன்ன அதிகாரி யார் என்பது எனக்கு தெரியும். செய்தி கொடுத்த பெண் அதிகாரியை, டிஜிபி அலுவலகத்தில் செல்வாக்காக இருக்கும் அதிகாரி மூலம் கண்டுபிடித்து விட்டேன். என்ன செய்கிறேன் பாருங்கள் என்று எச்சரித்து விட்டு, அந்த குரூப்பையை கலைத்து விட்டாராம்... ஜாலி குரூப் இப்போது காலி குரூப் ஆகிவிட்டதாம்... குரூப்பை கலைப்பதற்கு பதில் தவறு செய்த அதிகாரிக்கு எதிராக போர்க்கொடி தூக்கி இருக்கலாம் என்று கீழ்நிலை காவலர்கள் பேசிக் கொள்கின்றனர்...’’ என்றார் விக்கியானந்தா.